**Farské oznamy**

**Tretia pôstna nedeľa rok C (20. 3. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. omša s príhovorom pre deti | 18.00 |
| Štvrtok |  | 7.00 |
| Piatok | Zvestovanie Pána, slávnosť – zasvätenie NSPM | 16.45 |
| Sobota |  | 16.00 Oblazov |
| Nedeľa | Štvrtá pôstna nedeľa - Laetare | 8.00 a 10.30 |

Zo soboty na nedeľu sa mení čas a posúva sa o hodinu dopredu.

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. a pozývam vás využiť vašu cestu na cintorín i na pozdravenie a poklonenie sa Pánu Ježišovi Kristovi.

Vo štvrtok 24.3. o 18.00 pozývam rodičov detí, ktoré sa prihlásili na Prvé sväté prijímanie na farský úrad. Stačí keď príde jeden z rodičov.

Sv. otec nás prosil, aby sme v piatok na slávnosť Zvestovania Pána vo sv. omši o 17.00 zasvätili Rusko a Ukrajinu Nepoškvrnenému srdcu Panny Márie a zároveň o 16.45 požehnám obnovenú sochu Panny Márie v našej Lurdskej kaplnke. Pozývam vás k hojnej účasti. Pred jej požehnaním sa budeme modliť krížovú cestu o 16.15 hod.

Minulý týždeň sme na pomoc Ukrajine vyzbierali 1620 eur a zároveň ďakujem i tým, ktorí sa zúčastnili na materiálnej zbierke cez obecný úrad. Nech Pán odmení vašu štedrosť.

Kresťanská organizácia Erko bola oslovená na hľadanie dospelých dobrovoľníkov, ktorí by v hotspotoch na hraniciach slúžili v 8-hod. smenách. Pre dobrovoľníkov bude zabezpečené ubytovanie a strava. Dobrovoľníci budú zaradení do služby podľa potreby. Jedná sa o starostlivosť o mamy s deťmi, občerstvenie, informovanie, registrácie a pod. Viac informácií na ukrajina@erko.sk.

Od budúcej nedele budeme znova vyberať obetný dar vo svätej omši, tak ako pred pandémiou.

Chcem povzbudiť k napísaniu projektu pre našu farnosť cez pastoračný fond Krok (napr. na farský deň alebo tábor pre miništrantov....

Pozývam na stretnutie birmovancov v piatok 25.3. o 18.30hod. na farský úrad.

Chcem sa poďakovať za obnovenie sochy Panny Márie a úpravu Lurdskej kaplnky, za vaše modlitby, obety, finančnú podporu našej farnosti i na farský účet, za upratovanie, výzdobu kostola a na budúci týždeň prosím o upratovanie skupinu č. 3.